Raaiseldood: Net man se voete brandArgieffoto Sers. Kelebogile Moleko, polisiewoordvoerder, het gesê die voorval het Donderdag omstreeks 04:00 in Wolmaransstad gebeur. Een van die man se familielede het glo rook in sy kamer geruik en ondersoek ingestel. Hy het die man se liggaam op sy bed, wat glo aan die brand was, aangetref. Die familielid kon daarin slaag om die vuur te blus en het die polisie in kennis gestel. “Toe die polisie by die toneel opdaag, het hulle die oorledene gevind wat op sy rug lê met net sy voete wat gebrand is. Die oorsaak van sy dood en die oorsaak van die brand is nie in hierdie stadium bekend nie, maar sal deel vorm van die ondersoek,” het Moleko gesê.